Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: bérletéről, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban:
Paragraph Index: 1399

2. Az építési hatósági eljárás menete, történései 1997 őszén a község jegyzőjének tartós akadályoztatása miatt, helyettesítését az egyik szomszédos település, Csákbe- 1999/79/II. szám rény község jegyzője — megbízott jegyzőként, mindössze heti egy munkanapon — látta el. A polgármesteri hivatalban — köztisztviselőként — építész szakképzettségű műszaki előadó nem dolgozott, a megbízott jegyző az elsőfokú építésügyi hatósági jogkört a Csákvári székhelyű Csillag-Otthon Szolgáltató Betéti Társaság vezetőjével, a szakirányú végzettségű Cs. Tiborral kötött, szaktanácsadásra szóló megbízási szerződés alapján gyakorolta. Az érintett roma családoknak a megrongálódott épületből való kiköltözését követően, 1997. november 6-án Zámoly község polgármestere Cs. Tibor építész-szaktanácsadóval és Dornyi Sándor megbízott jegyzővel együttesen helyszíni bejárást tartott a Zámoly Belmajorban lévő lakóháznál, és szemrevételezés alapján azt állapították meg, hogy „a több lakásból álló épület tetőszerkezete részben összedőlt, teherhordó falazata keresztmetszetében, magasságában rnegrepedezett, illetőleg az épület tartószerkezeti funkciója kiszámíthatatlanná vált, és ez életveszélyes állapotot idézett elő”.32 A műszaki szaktanácsadó megkeresésünkre azt közölte, hogy a helyszíni bejárás eredményeképpen javaslatot tett az általa életveszélyesnek tartott épületrészek azonnali bontására, illetve a még álló épületrészekre vonatkozóan az épület elbontását elrendelő építési hatósági határozatok azonnali kiadására. A szakértői közreműködésről írásbeli szakvélemény nem készült. Dornyi Sándor megbízott jegyző ezt követően ugyan nem azonnal, de rövidesen: 1997. november 13-án hozta meg a 449/1997., illetve 449-2/1997. számú bontásra kötelező határozatait. A 449/1997. számú építésügyi hatósági határozat kötelezettje a Zámolyi Petőfi Mg. Szövetkezet volt, a tulajdonában lévő, azonban a tsz használatán kívül álló — cigány családok által lakott — 691/5/r, 691/5/s, 691/5/t, 691/5/1 hrsz.-ú ingatlanok (építmények) lebontását illetően. A teljesítés határidejét a határozat nem azonnali határidővel, hanem 1997. december 1-jei határnappal állapította meg. A jegyző kötelezte a tulajdonost arra, hogy a bontási munkálatok befejezéséig a szükséges intézkedéseket tegye meg, és felhívta a figyelmét arra, hogy a teljesítés elmaradása esetén végrehajtási bírsággal fogja sújtani, illetőleg tájékoztatta a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes